આમ તો સંગીતના દરેક વાદ્યોની એક સ્પેશિયાલિટી છે જેમ કે, વાંસળીના સૂર કી-બોર્ડમાંથી નીકળે પણ ઓરિજિનલ તો વાંસળીમાંથી જ સાંભળવાની મજા આવે. ડ્રમ, ઢોલક, ડ્રમસેટથી લઇને ડફલી સુધીનું આ મ્યુઝિકલ કોમ્બિનેશન તેની ચોક્કસ પેટન્ટમાં વાગે તો જ મન મોર બની થનગાટ કરે. પણ જ્યારે કોઇ પુરુષનું વાદ્ય કોઇ સ્ત્રી વગાડે ત્યારે દુનિયા ચોંકી ઊઠે. આવી જ અસાધારણ પણ ઓરિજિનલ અને અલ્ટિમેટ સફળતા મેળવી છે કલાકાર માના રાવલે, જે ગુજરાતના પ્રથમ બેઝ ગિટાર આર્ટિસ્ટ છે. સાથે સાથે સારા કમ્પોઝર, ગાયક અને કી-બોર્ડ આર્ટિસ્ટ છે. સંગીત સાથેના સ્વીટ સ્મરણોને વાગોળતાં તે ફીલિંગ્સની સાથે અનેક વાતો શેર કરે છે.